**PIELIKUMS**

Limbažu novada domes

18.02.2021. sēdes lēmumam

(protokols Nr.4, 2.§)

**SADARBĪBAS LĪGUMS (projekts)**

www.e-jurists.lv

Limbažos, 2021.gada \_\_\_. februārī

**Limbažu novada pašvaldība**,reģ. Nr.90009114631, juridiskā adrese Rīgas iela 16, Limbaži, Limbažu novads, domes priekšsēdētāja Didža Zemmera personā, kas rīkojas saskaņā ar likumu “Par pašvaldībām” un Limbažu novada pašvaldības 2012. gada 16. februāra saistošajiem noteikumiem Nr. 5 “Limbažu novada pašvaldības nolikums”, no vienas puses, un

**Salacgrīvas novada dome**,reģ. Nr.90000059796, juridiskā adrese Smilšu iela 9, Salacgrīva, Salacgrīvas novads, domes priekšsēdētāja Dagņa Strauberga personā, kas darbojas saskaņā ar likumu “Par pašvaldībām” un Salacgrīvas novada pašvaldības 2016. gada 28. decembra saistošajiem noteikumiem Nr. 12 “Salacgrīvas novada pašvaldības nolikums”, no otras puses, (turpmāk abas kopā sauktas arī puses),

vadoties no Valsts pārvaldes iekārtas likuma 61.panta otrās daļas, noslēdz šādu sadarbības līgumu, (turpmāk – līgums).

1. **Līguma priekšmets**

Puses vienojas par pašvaldību bāriņtiesu sadarbību, lai nodrošinātu lemtspējīgu Limbažu novada pašvaldības bāriņtiesas sastāvu, Bāriņtiesu likumā noteikto uzdevumu izpildē, uz laiku līdz 2021.gada 1.jūlijam.

1. **Pušu savstarpējo attiecību principi**
	1. Ar šo līgumu tiek noteikti pušu savstarpējo attiecību veidošanas vispārīgie principi, no kuriem puses vadīsies sadarbības gaitā.
	2. Pusēm ir pienākums radīt un attīstīt nepieciešamos apstākļus līguma realizācijai.
	3. Pušu pārstāvji uztur pastāvīgus sakarus, apmainās ar nepieciešamo informāciju un koordinē darbu, lai izpildītu šo sadarbības līgumu.
	4. Visi kopējās sadarbības rezultāti tiek apspriesti, pēc tam tiek izstrādāti priekšlikumi tālākai sadarbībai.
	5. Puses atzīst, ka jebkuras sadarbības īstenošana būs atkarīga no konkrētās puses rīcībā esošajiem līdzekļiem un finansiāla atbalsta.
	6. Katra puse apņemas neveikt nekādas darbības, kas tieši vai netieši var kaitēt otras puses interesēm.
	7. Ar šo līgumu pašvaldību bāriņtiesas neapvienojas un neuzņemas patstāvīgus kopīgus pienākumus.
2. **Pušu tiesības, pienākumi un atbildība**
	1. Limbažu novada pašvaldības bāriņtiesa apņemas:
		1. sadarboties ar Salacgrīvas novada pašvaldības bāriņtiesu un sniegt tai informāciju visos ar bāriņtiesas locekļa pienākumu pildīšanu saistītajos jautājumos;
		2. nodrošināt savlaicīgu bāriņtiesu sēžu sasaukšanu un sēžu izziņošanu;
		3. atlīdzība par bāriņtiesas locekļa pienākumu pildīšanu tiek maksāta saskaņā ar Salacgrīvas novada pašvaldības domes 2019.gada 23.janvāra lēmumu Nr.40 “Par Salacgrīvas novada domes struktūrvienību un iestāžu štatu un amatalgu sarakstu” (ar grozījumiem) - atlīdzības izmaksas rēķina, dalot attiecīgā darbinieka mēneša darba algas apmēru ar mēneša darba stundu skaitu un reizinot ar sniegtā pakalpojuma stundu skaitu mēnesī;
		4. norēķini par bāriņtiesas locekļu darbu veicami atbilstoši Salacgrīvas novada pašvaldības izrakstītajam rēķinam;
		5. šā līguma 3.1.3.punktā minēto stundas tarifa likmi par piesaistīto bāriņtiesas locekļu darbu aprēķina, par pamatu ņemot Salacgrīvas novada pašvaldībā attiecīgajiem bāriņtiesas darbiniekiem noteikto mēnešalgu;
		6. nepieciešamības gadījumā nogādāt piesaistītos bāriņtiesas locekļus uz bāriņtiesas sēdēm un atpakaļ;
		7. Apmaksāt transporta izdevumus gadījumā, ja darbinieks uz Limbažu novada pašvaldību brauc ar sabiedrisko transportu vai darbinieku Limbažu pašvaldībā nogādā Salacgrīvas novada pašvaldības transports;
		8. par līgumā minētajiem izdevumiem Limbažu novada pašvaldība norēķinās saskaņā ar Salacgrīvas novada pašvaldības izrakstīto rēķinu.
	2. Salacgrīvas novada pašvaldības bāriņtiesa apņemas:
		1. sadarboties ar Limbažu novada pašvaldības bāriņtiesu;
		2. līguma darbības laikā, pēc Limbažu novada pašvaldības bāriņtiesas aicinājuma ierasties uz bāriņtiesu sēdēm;
		3. iepazīties ar darbam nepieciešamajiem dokumentiem, lietas materiāliem un citu informāciju, kas nepieciešama bāriņtiesas locekļa pienākumu pildīšanai;
		4. veikt citus pienākumus, kas tiek norādīti Limbažu novada un Salacgrīvas novada pašvaldību bāriņtiesu priekšsēdētāju savstarpēji noslēgtajā Sadarbības vienošanās;
		5. nekavējoties informēt Limbažu novada pašvaldības bāriņtiesu par apstākļiem, kas var nelabvēlīgi ietekmēt šajā līgumā paredzēto sadarbību un tai pakārtoto uzdevumu tālāku izpildi.
3. **Konfidencialitāte**
	1. Puses apņemas saglabāt konfidencialitāti attiecībā uz jebkuru otras puses iesniegto informāciju.
4. **Atbildība**
	1. Salacgrīvas novada pašvaldība ir atbildīga tikai par šajā līgumā tieši noteikto pienākumu izpildi.
	2. Puses nav atbildīgas par šī līguma saistību pilnīgu vai daļēju neizpildi, kas radusies nepārvaramas varas apstākļu rezultātā, kuras puses nevarēja paredzēt, novērst vai ietekmēt un par kuru rašanos tās nenes atbildību.
5. **Līguma spēkā stāšanās un izbeigšanas kārtība**
	1. Līgums stājas spēkā ar 2021.gada 22.februāri un ir spēkā līdz 2021.gada 1.jūlijam.
	2. Pusēm ir tiesības vienpusēji izbeigt šo līgumu, ja kāda no pusēm vairakkārt nepilda ar šo līgumu uzņemtos pienākumus un saistības, tādā vaidā apgrūtinot otrai pusei līguma izpildi. Šādā gadījumā par līguma izbeigšanu viena puse paziņo otrai vismaz 2 (divas) nedēļas iepriekš.
	3. Salacgrīvas novada pašvaldībai ir tiesības vienpusēji atkāpties no šī līguma, pastāvot svarīgiem iemesliem, par to rakstiski iepriekš paziņojot Limbažu novada pašvaldībai.
6. **Nobeiguma noteikumi**
	1. Kontaktpersonas saziņai šā līguma sadarbības laikā Limbažu novada pašvaldībā: bāriņtiesas priekšsēdētāja Sigita Pulkstene-Bērtiņa, tālr. 28680566, barintiesa@limbazi.lv. Salacgrīvas novada pašvaldībā: bāriņtiesas priekšsēdētāja Maruta Pirro, tālr. 64071990, 25436459; barintiesa@salacgriva.lv.
	2. Ja šā līguma izpildes laikā kādai no Pusēm rodas kādi nepārvaramas varas šķēršļi, kas nepakļaujas pušu ietekmei un kontrolei, tad tā puse, kurai šie šķēršļi traucē, paziņo par to otrai pusei, lai vienotos par tālāku rīcību.
	3. Jebkuri šā līguma grozījumi un papildinājumi ir spēkā tikai tad, ja puses par to ir vienojušās rakstiski.
	4. Jebkurus strīdus un domstarpības, kas varētu rasties vai radīsies starp pusēm līguma izpildes laikā, puses risinās savstarpējo pārrunu ceļā. Ja vienošanās netiek panākta, strīdus jautājums tiek nodots izskatīšanai tiesā saskaņā ar Latvijas Republikas normatīvajiem aktiem.
	5. Šis līgums ir sastādīts uz trīs lapām, divos eksemplāros, atrodas glabāšanā pa vienam eksemplāram pie katras no pusēm.
7. **Pušu rekvizīti un paraksti**

|  |  |
| --- | --- |
| **Pašvaldība****Limbažu novada pašvaldība**Reģ.Nr.90009114631Rīgas iela 16, Limbaži,Limbažu nov., LV-4001 \_\_\_\_\_\_\_\_\_\_\_\_\_\_\_\_\_\_\_D. Zemmers | **Pašvaldība** **Salacgrīvas novada dome**Reģ.Nr.90000059796 Smilšu iela 9, Salacgrīva,Salacgrīvas nov., LV-4033\_\_\_\_\_\_\_\_\_\_\_\_\_\_\_\_\_D. Straubergs |